stanford-oval/wikipedia huggingface dataset:
Frans Oskar Virtanen

Frans Oskar Virtanen (31. joulukuuta 1888 Nokia – 27. maaliskuuta 1949 Ruokolahti) oli suomalainen johtajaopettaja ja päätoimittaja.
Virtanen sai päästötodistuksen Rauman seminaarista 1910. Hän toimi johtajaopettajana Kivennavan Karvalan kansakoulussa 1910–1917 ja sen jälkeen vuodesta 1917 opettajana Linnalan kansakoululla Imatralla. Virtanen toimi lisäksi sijaisopettajana Imatran yhteiskoulussa 1921 ja 1925 opettaen luonnonhistoriaa, terveysoppia ja voimistelua. Hän oli Imatran seudun työväenopiston v.t. johtajana 1927–1928 sekä opiston opettajana ja luennoitsijana 1927–1933. Virtanen oli myös Imatran yhteiskoulun ja työväenopiston johtokuntien jäsen. Virtanen oli vuosina 1930–1947 Ylä-Vuoksi-lehden päätoimittaja. Virtasen aloitteesta perustettiin 1937 Imatralle Ylä-Vuoksen Kirjapaino Oy. Virtanen toimi myös Helsingin Sanomien kirjeenvaihtajana. Virtasen ollessa päätoimittajana Ylä-Vuoksi-lehti muuttui kerran viikossa ilmestyvästä lehdestä kolmepäiväiseksi lehdeksi 1936 ja nelipäiväiseksi 1940. Lehdelle rakennettiin oma toimitalo, ja lehden levikki nousi 1940 9 000:een. Virtanen kirjoitti lehteen pakinoita nimimerkillä Jäämi. Hän myi Ylä-Vuoksen osakkeensa Kansalliskirjapaino Oy:lle sotavuosien jälkeen vuonna 1947.
Virtanen oli Ruokolahden kunnanvaltuuston, Imatran Urheilukenttä Oy:n johtokunnan, kunnallislautakunnan ja taksoituslautakunnan jäsen, ja hän toimi opetusministeriön retkellyasiamiehenä. Suomen sisällissodan aikana hän toimi valkoisten puolella rykmentin kuormastopäällikkönä. Virtanen harrasti musiikkia ja toimi kuoronjohtajana useissa palkituissa kuoroissa. Hän sävelsi pienehköjä teoksia ja lastenlauluja ja teki sovituksia.
Imatralla sijaitsee Frans Oskar Virtasen mukaan nimetty F. O. Virtasen katu.
Frans Rantala

Frans Rantala (24. tammikuuta 1876 Tyrvää − 6. marraskuuta 1918 Helsinki) oli tyrvääläinen puutyömies ja Tyrvään punakaartin ylipäällikkö sisällissodan aikana.
Hän oli kotoisin Lousajan kylästä. Rantala teloitutti paikkakunnalta vangitun liikemiehen Akseli Soivion, ja oli mahdollisesti osallisena paikkakunnalla vangittujen valkoisten joukkosurmiin. Hän joutui sodan jälkeen oikeuteen ja tuomittiin valtiorikosoikeudessa kuolemaan. Rantala ammuttiin Suomenlinnan vankileirillä. Akseli Soivion veljen, varatuomari Vilho Soivion kerrotaan henkilökohtaisesti pitäneen huolen Rantalan joutumisesta teloitettavaksi. Rantala oli yksi viimeisistä, jotka ehdittiin ampua ennen kuin valtiorikosoikeuksien langettamien kuolemantuomioiden täytäntöönpano keskeytettiin ja yleinen armahdus lievensi ne elinkautisiksi kuritushuonerangaistuksiksi.
Oiva Lohtander

| Oiva Lohtander> Henkilötiedot |
| --- | --- |
Koko nimi:  Oiva Orvo Arvid Lohtander
Syntynyt: 15. huhtikuuta 1942 (ikä 82) Vilppula
Ammatti:  dramaturgi, näyttelijä, ohjaaja
Näyttelijä
Merkittävät roolit:  Poliisin poika   Raid-elokuva & sarja
Palkinnot
  Parhaan miesnäyttelijän Venla  2000 Raid (sarja)  Parhaan miessivuosan Jussi  1996 Joulubileet  
Aiheesta muualla
IMDb 
Elonet
AllMovie
Svensk Filmdatabas
Oiva Orvo Arvid Lohtander (s. 15. huhtikuuta 1942 Vilppula) on suomalainen näyttelijä, ohjaaja ja dramaturgi.
Ura

Lohtander kävi teatteri­koulun vuosina 1962–1965. Hän sai vuonna 2000 Venla-palkinnon parhaasta mies­pääo­sasta (komisario Jansson) televisio­sarjassa Raid. Parhaan mies­sivu­osa-Jussin Lohtander sai vuonna 1996 Jari Halosen ohjaamasta elokuvasta Joulubileet. Lohtander oli pitkäaikainen ja viimeinen Yleisradion televisio­teatterin vakio­näyttelijöistä. Hän on esiintynyt lukuisissa televisio­elo­kuvissa ja -sarjoissa, kuunnelmissa, elo­kuvissa sekä eri teattereissa; 2000-luvulla näyttämöinä ovat olleet Espoon Kaupunginteatteri sekä Tampereen Teatteri. [lähde? ]
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1973 | Mommilan veriteot 1917 | Edvard Johansson |
| 1974 | Solveigin laulu | Solveigin pomo |
| 1978 | Runoilija ja muusa | kansan­kokoukseen osallistuja |
| 1979 | Onnellinen mies | rehtori Rummukainen |
| 1984 | Angelan sota | maan­luovutus­lauta­kunnan puheen­johtaja |
| 1992 | Vääpeli Körmy ja etelän hetelmät | pankin ryöstäjä |
| 1992 | Tuhlaaja­poika | rehtori |
| 1994 | Vääpeli Körmy – taisteluni | pankin­johtaja |
| 1994 | Paratiisin lapset | limu­tehtailija |
| 1996 | Joulubileet | Hämäläinen |
| 1997 | Kummeli Kultakuume | Karl-Heinz Rummenigge |
| 1998 | Armon aika | Pictorius |
| 1999 | Häjyt | Romppainen |
| 1999 | Pikkusisar | väestön­suojelumies |
| 2000 | Hurmaava joukko­itse­murha | Olof Oravainen |
| 2002 | Kunnia­velka | Vihtori |
| 2002 | Umur | isäntä­mies |
| 2003 | Pahat pojat | rehtori |
| 2003 | Raid | komisario Jansson |
| 2004 | Vares – yksityisetsivä | Werneri Ahokas |
| 2004 | Rakkaudesta rituaaleihin | valkoisen huoneen mies |
| 2006 | Kummelin Jackpot | Gabriel "Kaapo" Angelos |
| 2007 | Suden vuosi | yli­opiston rehtori |
| 2008 | Kummeli Alivuokralainen | Pena |
| 2008 | Putoavia enkeleitä | Djup­sjö­backa |
| 2009 | Täällä Pohjan­tähden alla | patruuna Mellola |
| 2010 | Täällä Pohjantähden alla II | patruuna Mellola |
| 2011 | Roskis­prinssi | pikku-Antti |
| Televisioelokuvat> Vuosi | Televisioelokuvat> Nimi | Televisioelokuvat> Rooli |
| --- | --- | --- |
| 1972 | Justiina | laamanni Harmelius |
| 1975 | Kuolleista herännyt | Paapuri |
| 1981 | Muistoja Elmosta | pappi |
| 1983 | Tribadien yö | — |
| 1985 | Jumala on kauneus | Penjami |
| 1985 | Kastematojen aika | Jontin isä |
| 1988 | Rengas­matka | — |
| 1989 | Kuhmon huumaa | — |
| 1992 | Hamlet | Polonius |
| 1997 | Siivoton juttu | uutisten­lukija (ääni) |
| 1998 | Poliisin poika | Voitto Kiimalainen |
| 1999 | Erakko­rapu | työn­tekijä / metsästäjä |
| 2001 | Puhtaaksikirjoittaja | Jean Sibelius |
| 2001 | Valtapeliä elokuussa 1940 | Walden |
| 2002 | Eteen­päin | Ihanus |
| 2003 | Markiisin unet | Marquis de Sade |
| 2004 | Nyrölä 3 | pastori Rouhiainen / Elvis |
| 2006 | Bodomin legenda | professori Steen­beck |
| 2017 | Linnan juhlat | Kalevi Iivarinen |
| Televisiosarjat> Vuosi | Televisiosarjat> Sarja | Televisiosarjat> Rooli |
| --- | --- | --- |
| 1989 | Hellapoliisit | Pauli |
| 1992 | Tapulikylä | Jari |
| 1993 | Tavallinen luokka | Erkki Oivanen |
| 1993 | Kaikkien valehtelijoiden äiti | Jaakko Salla­kuru |
| 1995 | Fallesmannin Arvo ja minä | Falles­manni |
| 1995 | Kotikatu | mies­opettaja |
| 1995 | Suloinen myrkyn­keittäjä | mies laivalla |
| 1998 | Lääkärit tulessa | Eetu ”John” Ruhanen |
| 1999 | Muodollisesti pätevä | — |
| 1999 | Hovimäki | vanha rovasti |
| 2000 | Raid | komisario Jansson |
| 2001–2003 | Kivi ja Kilpi | Ernest Holsti |
| 2002 | Jurismia! | Kent Polvi­karva |
| 2003 | Kirje isältä | Uolevi Ranta |
| 2008 | Röyhkeä diplomaatti | Oiva Lohtander |
Palkinnot

Parhaan miesnäyttelijän Venla 2000: Raid
Parhaan miessivuosan Jussi 1996: Joulubileet
Fiskárdo

| Fiskárdo Φισκάρδο |
| --- | --- |
 Fiskárdon kylä.
 Fiskárdo
 Koordinaatit: 38°27′33″N, 20°34′35″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Kefaloniá
Kunta:  Sámi
Hallinto:  
 – Asutustyyppi:  kylä
 – Kallikrates-koodi:  3501031301
Väkiluku (2011):  189
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Fiskárdo (kreik. Φισκάρδο; kath.kreik. Φισκάρδον, Fiskárdon; myös Fiscardo, aiemmin Viscardo) on Kreikan kylä, joka sijaitsee Kefalonián saarella. Se kuuluu hallinnollisesti Sámin kuntaan, Kefalonián alueyksikköön ja Jooniansaarten alueeseen. Kylän väkiluku on 189 (vuonna 2011).
Fiskárdon satamaa.
Fiskárdon kylä sijaitsee Kefalonián pohjoiskärjen itärannikolla noin 50 kilometriä pohjoiseen saaren pääkaupungista Argostólista. Se on alun perin kalastajakylä ja nykyisin suojelukohde. Kylä on harvoja paikkoja saarella, joka säilyi vahingoittumattomana vuoden 1953 suuresta maanjäristyksestä. Kylän rakennuskannassa on paljon venetsialaisia vaikutteita.
Fiskárdo muodostaa myös laajemman kyläyhdyskunnan (Τοπική Κοινότητα Φισκάρδου, Topikí Koinótita Fiskárdou), johon kuuluvat varsinaisen Fiskárdon kylän lisäksi kylät Evretí, Katsaráta, Matsoukáta ja Tselentáta sekä asumaton Asteríksen saari. Koko yhdyskunnan väkiluku on 295.
Aiemmin kylä kuului Érisoksen kuntaan ja vuosina 2011–2019 Kefalonián kuntaan ja sen Érisoksen kunnallisyksikköön.
Aiheesta muualla

Kuvia tai muita tiedostoja aiheesta Fiskárdo Wikimedia Commonsissa
Fiscardo Kefalonia Greece. Kylän turismisivusto. (englanniksi)
Frans Petter Kemell

Frans Petter (Pietari) Kemell (9. joulukuuta 1817 Ylivieska – 5. elokuuta 1857 Ylikiiminki) oli Kiimingin kappalainen ja runoilija.
Kemellin vanhemmat olivat Ylivieskan lukkari Jakob (Jaakko) Kemell ja hänen 2. puolisonsa Brita Katarina Karlberg. Hän kävi Oulun triviaalikoulua ja pääsi ylioppilaaksi yksityistodistuksella 1838. Kemell vihittiin papiksi 1842 ja hän toimi sitten apulaispappina Lohtajalla, Lappajärvellä, Soinissa, Pyhäjoella ja Oulaisissa. Hänestä tuli Kiimingin kappalainen 1855 ja tässä virassa hän kuoli kaksi vuotta myöhemmin.
Kemellin kirjoittamia runoja julkaistiin suuri määrä Oulun Wiikko-Sanomia-lehdessä vuosina 1840-1841. Myös Kemellin veli Klaus Juhana Kemell (1805-1832) kirjoitti runoja tähän lehteen.
Robert Z. Leonard

| Robert Z>  Leonard |
| --- | --- |

Henkilötiedot
Syntynyt: 7. lokakuuta 1889 Chicago, Illinois
Kuollut: 27. elokuuta 1968 (78 vuotta) Beverly Hills, Kalifornia
Kansalaisuus:   Yhdysvallat
Ammatti:  elokuvaohjaaja
Robert Z. Leonard (7. lokakuuta 1889 Chicago, Illinois – 27. elokuuta 1968 Beverly Hills, Kalifornia) oli yhdysvaltalainen elokuvaohjaaja.
Leonard oli kahdesti Oscar-ehdokkaana. Ensimmäisen ehdokkuutensa hän sai elokuvasta Eronneita (1930) ja toisen elokuvasta Ziegfeld, naisten kuningas (1936). Leonardin muihin elokuviin kuuluu muun muassa Salainen sydän (1946). Hän on saanut tähden Hollywood Walk of Famelle.
Aiheesta muualla

Robert Z. Leonard Internet Movie Databasessa. (englanniksi)
Robert Z. Leonard Elonetissä.
Friedrich Pinter

| Mitalit> Maa:   Itävalta.Miesten ampumahiihto.MM-kilpailut  | Mitalit> Maa:   Itävalta.Miesten ampumahiihto.MM-kilpailut  | Mitalit> Maa:   Itävalta.Miesten ampumahiihto.MM-kilpailut  | Maa:   Itävalta> Miesten ampumahiihto. |
| --- | --- | --- | --- |
|  Pronssia | Hochfilzen 2005 | viesti |  |
Friedrich Pinter (s. 22. helmikuuta 1978) on entinen itävaltalainen ampumahiihtäjä, viestin MM-pronssimitalisti.
Pinter oli mukana voittamassa Itävallalle MM-pronssia Hochfilzenin MM-kilpailuissa 2005. Joukkueessa kilpailivat hänen lisäkseen Daniel Mesotitsch, Wolfgang Rottmann ja Christoph Sumann. Hänen paras henkilökohtainen arvokisasijoituksensa on 21:s tila takaa-ajosta Anterselvasta 2007.
Maailmancupissa hän on yltänyt kolme kertaa palkintokorokkeelle – kaikki tulivat kaudella 2007–2008; hän oli kolmas sekä Pyeong Changin että Holmenkollenin sprintissä ja takaa-ajon toinen Holmenkollenilla. Samalla kaudella hän sijoittui kokonaiskilpailussa kuudenneksitoista.
Pinter lopetti uransa kesäkuussa 2016.
Friedrich Pollock

Friedrich Pollock vuonna 1923.
Friedrich Pollock (22. toukokuuta 1894 Freiburg – 16. joulukuuta 1970 Montagnola, Ticino, Sveitsi) oli marxilaisuuteen suuntautunut taloustieteilijä ja filosofi. Pollock syntyi työläisperheeseen Freiburgiin Saksassa Baden-Württembergin osavaltiossa ja kuoli Ticinossa Sveitsissä.
Vuonna 1927 Pollock matkusti Neuvostoliittoon Lokakuun vallankumouksen kymmenvuotisjuhlille ja teki siellä tutkimustyötä ja julkaisi seuraavana vuonna asiaa koskevan kirjoituksen. Hän oli luomassa Frankfurt am Mainiin yhteiskunnallista tutkimuskeskusta (ns. Frankfurtin koulukunta) yhdessä työtoveriensa, muun muassa Max Horkheimerin kanssa. Vuonna 1933 hän pakeni natsivaltaa Pariisiin, Lontooseen ja päätyi New Yorkiin. Hän palasi jatkamaan tutkimustyötään Frankfurtiin 1950-luvulla.
Pollockin pääteos on suunnitelmataloutta käsittelevä Die planwirtschaftlichen Versuche in der Sowjetunion 1917–1927, joka ilmestyi vuonna 1929.
First Aid Kit (albumi)

| First Aid Kit Disco Ensemble |
| --- | --- | --- |

Studioalbumin tiedot
 Äänitetty : 2005
 Julkaistu: helmikuu 2005
 Tyylilaji: punk, rock
 Levy-yhtiö: Fullsteam Records
Listasijoitukset
  Suomen virallinen lista: 9.
Disco Ensemblen muut julkaisut
| Viper Ethics 2003 | First Aid Kit 2005 | Magic Recoveries 2008 |
First Aid Kit on suomalaisen Disco Ensemble -yhtyeen toinen albumi. Se julkaistiin vuonna 2005. Vuonna 2006 albumista julkaistiin uusittu kansainvälisille markkinoille suunnattu painos, jossa on muutama uudelleen äänitetty kappale, erilainen kansikuvitus sekä DVD-levy, jolla on musiikkivideoita sekä keikkataltiointeja.
Alkuperäispainos nousi ilmestyessään Suomen virallisen listan sijalle yhdeksän. Kymmenvuotisjuhlavuotenaan 2014 Disco Ensemble julkaisi albumista rajoitetun 300 kappaleen LP-painoksen.
Kappaleet > Vuoden 2005 painos

This Is My Head Exploding – 3.56
We Might Fall Apart – 4.28
Drop Dead, Casanova – 3.43
Human Cannonball – 4.20
Black Euro – 3.20
First Aid Kit – 4.30
Fresh New Blood – 3.40
See If I Care – 4.04
So Long, Sisters – 3.44
You Are the Dawn – 4.05
Sleep on the Wheel – 5.14
Kappaleet > Vuosien 2006 ja 2014 painos

This Is My Head Exploding – 3.56
We Might Fall Apart – 4.29
Drop Dead, Casanova – 3.09
Human Cannonball – 4.21
Eyes of a Ghost – 4.09
Black Euro – 3.18
First Aid Kit – 4.30
Fresh New Blood – 3.40
See If I Care – 4.04
So Long, Sisters – 3.44
You Are the Dawn – 4.04
Sleep on the Wheel – 5.44
Arviot

Desibeli.net:
Helsingin Sanomat:
Imperiumi: 7½/10
Soundi:
NHL-kausi 1988–1989

| NHL-kausi 1988–1989 |
| --- | --- |
Järjestyksessä oleva kausi:  72.
Joukkueiden määrä:  21
Mestari:  Calgary Flames
Pistepörssin voittaja:  Mario Lemieux
Runkosarjan arvokkain pelaaja:  Wayne Gretzky
Pudotuspelien arvokkain pelaaja:  Al MacInnis
  ← 1987–1988 :  1989–1990 → 
NHL-kausi 1988–1989 oli National Hockey Leaguen 72. kausi. Sarjassa pelasi 21 joukkuetta toisiaan vastaan, kukin 80 ottelua. Calgary Flames voitti Stanley Cupin Montreal Canadiensia vastaan pelatussa finaalissa otteluvoitoin 4–2. Kyseinen kausi on tähän astisista NHL-kausista viimeisin, jolloin finaalissa on pelannut kaksi kanadalaista joukkuetta.
Runkosarja

V = Voitot, H = Häviöt, T = Tasapelit, TM = Tehdyt maalit, PM = Päästetyt maalit, Pts = Pisteet, RM = Rangaistusminuutit
Runkosarja > Prince of Wales -konferenssi

| Adams Divisioona | O | V | H | T | Pts | TM | PM | RM |
| --- | --- | --- | --- | --- | --- | --- | --- | --- |
| Montreal Canadiens | 80 | 53 | 18 | 9 | 115 | 315 | 218 | 1537 |
| Boston Bruins | 80 | 37 | 29 | 14 | 88 | 289 | 256 | 1929 |
| Buffalo Sabres | 80 | 38 | 35 | 7 | 83 | 291 | 299 | 2034 |
| Hartford Whalers | 80 | 37 | 38 | 5 | 79 | 299 | 290 | 1672 |
| Quebec Nordiques | 80 | 27 | 46 | 7 | 61 | 269 | 342 | 2004 |
| Patrick Divisioona | O | V | H | T | Pts | TM | PM | RM |
| --- | --- | --- | --- | --- | --- | --- | --- | --- |
| Washington Capitals | 80 | 41 | 29 | 10 | 92 | 305 | 259 | 1836 |
| Pittsburgh Penguins | 80 | 40 | 33 | 7 | 87 | 347 | 349 | 2670 |
| New York Rangers | 80 | 37 | 35 | 8 | 82 | 310 | 307 | 1891 |
| Philadelphia Flyers | 80 | 36 | 36 | 8 | 80 | 307 | 285 | 2317 |
| New Jersey Devils | 80 | 27 | 41 | 12 | 66 | 281 | 325 | 2499 |
| New York Islanders | 80 | 28 | 47 | 5 | 61 | 265 | 325 | 1822 |
Runkosarja > Clarence Campbell -konferenssi

| Norris Divisioona | O | V | H | T | Pts | TM | PM | RM |
| --- | --- | --- | --- | --- | --- | --- | --- | --- |
| Detroit Red Wings | 80 | 34 | 34 | 12 | 80 | 313 | 316 | 2245 |
| St. Louis Blues | 80 | 33 | 35 | 12 | 78 | 275 | 285 | 1675 |
| Minnesota North Stars | 80 | 27 | 37 | 16 | 70 | 258 | 278 | 1972 |
| Chicago Blackhawks | 80 | 27 | 41 | 12 | 66 | 297 | 335 | 2496 |
| Toronto Maple Leafs | 80 | 28 | 46 | 6 | 62 | 259 | 342 | 1740 |
| Smythe Divisioona | O | V | H | T | Pts | TM | PM | RM |
| --- | --- | --- | --- | --- | --- | --- | --- | --- |
| Calgary Flames | 80 | 54 | 17 | 9 | 117 | 354 | 226 | 2444 |
| Los Angeles Kings | 80 | 42 | 31 | 7 | 91 | 376 | 335 | 2215 |
| Edmonton Oilers | 80 | 38 | 34 | 8 | 84 | 325 | 306 | 1931 |
| Vancouver Canucks | 80 | 33 | 39 | 8 | 74 | 251 | 253 | 1569 |
| Winnipeg Jets | 80 | 26 | 42 | 12 | 64 | 300 | 355 | 1843 |
Runkosarja > Pistepörssi

| Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- |
| Mario Lemieux | Pittsburgh Penguins | 76 | 85 | 114 | 199 |
| Wayne Gretzky | Los Angeles Kings | 78 | 54 | 114 | 168 |
| Steve Yzerman | Detroit Red Wings | 80 | 65 | 90 | 155 |
| Bernie Nicholls | Los Angeles Kings | 79 | 70 | 80 | 150 |
| Rob Brown | Pittsburgh Penguins | 68 | 49 | 66 | 115 |
| Paul Coffey | Pittsburgh Penguins | 75 | 30 | 83 | 113 |
| Joe Mullen | Calgary Flames | 79 | 51 | 59 | 110 |
| Jari Kurri | Edmonton Oilers | 76 | 44 | 58 | 102 |
| Jimmy Carson | Edmonton Oilers | 80 | 49 | 51 | 100 |
| Luc Robitaille | Los Angeles Kings | 78 | 46 | 52 | 98 |
Palkinnot

| --- | --- |
Presidents' Trophy:: Calgary Flames
Prince of Wales Trophy:: Montreal Canadiens
Clarence S. Campbell Bowl:: Calgary Flames
Art Ross Trophy:: Mario Lemieux, Pittsburgh Penguins
Bill Masterton Memorial Trophy:: Tim Kerr, Philadelphia Flyers
Calder Memorial Trophy:: Brian Leetch, New York Rangers
Conn Smythe Trophy:: Al MacInnis, Calgary Flames
Frank J. Selke Trophy:: Guy Carbonneau, Montreal Canadiens
Hart Memorial Trophy:: Wayne Gretzky, Los Angeles Kings
Jack Adams Award:: Pat Burns, Montreal Canadiens
James Norris Memorial Trophy:: Chris Chelios, Montreal Canadiens
King Clancy Memorial Trophy:: Bryan Trottier, New York Islanders
Lady Byng Memorial Trophy:: Joe Mullen, Calgary Flames
Lester B. Pearson Award:: Steve Yzerman, Detroit Red Wings
NHL Plus/Minus Award:: Joe Mullen, Calgary Flames,
William M. Jennings Trophy:: Patrick Roy/Brian Hayward, Montreal Canadiens
Vezina Trophy:: Patrick Roy, Montreal Canadiens
Lester Patrick Trophy:: Dan Kelly, Lou Nanne, Lynn Patrick, Bud Poile
Palkinnot > Tähdistökentät

| Ensimmäinen kenttä |   Pelipaikka   | Toinen kenttä |
| --- | --- | --- |
| Patrick Roy, Montreal Canadiens | MV | Mike Vernon, Calgary Flames |
| Chris Chelios, Montreal Canadiens | P | Al MacInnis, Calgary Flames |
| Paul Coffey, Pittsburgh Penguins | P | Ray Bourque, Boston Bruins |
| Mario Lemieux, Pittsburgh Penguins | KH | Wayne Gretzky, Los Angeles Kings |
| Joe Mullen, Calgary Flames | OLH | Jari Kurri, Edmonton Oilers |
| Luc Robitaille, Los Angeles Kings | VLH | Gerard Gallant, Detroit Red Wings |
Debyytit

Seuraavat pelaajat pelasivat ensimmäiset ottelunsa NHL:ssä kuluneella kaudella. Tähdellä (*) merkityt pelaajat pelasivat ensimmäisen ottelunsa pudotuspeleissä.
Don Sweeney, Boston Bruins
Stephane Quintal, Boston Bruins
Sergei Prjahin, Calgary Flames
Paul Ranheim, Calgary Flames
Theoren Fleury, Calgary Flames
Ed Belfour, Chicago Blackhawks
Jeremy Roenick, Chicago Blackhawks
Randy McKay, Detroit Red Wings
Tim Cheveldae, Detroit Red Wings
Martin Gelinas, Edmonton Oilers
Mike Modano*, Minnesota North Stars
Eric Desjardins, Montreal Canadiens
Jyrki Lumme, Montreal Canadiens
Mike Keane, Montreal Canadiens
Eric Weinrich, New Jersey Devils
Paul Ysebaert, New Jersey Devils
Tom Fitzgerald, New York Islanders
Tony Granato, New York Rangers
Mike Richter*, New York Rangers
John Cullen, Pittsburgh Penguins
Mark Recchi, Pittsburgh Penguins
Curtis Leschyshyn, Quebec Nordiques
Joe Sakic, Quebec Nordiques
Rod Brind'Amour*, St. Louis Blues
Trevor Linden, Vancouver Canucks
Bob Essensa, Winnipeg Jets
Uransa lopettaneet

Seuraavat pelaajat lopettivat NHL-uransa kuluneeseen kauteen.
Mark Napier, Buffalo Sabres
Håkan Loob, Calgary Flames
Lanny McDonald, Calgary Flames
Doug Halward, Edmonton Oilers
Tomas Jonsson, Edmonton Oilers
John Anderson, Hartford Whalers
Ron Duguay, Los Angeles Kings
Craig Hartsburg, Minnesota North Stars
Dennis Maruk, Minnesota North Stars
Bob Gainey, Montreal Canadiens
Billy Smith, New York Islanders
Marcel Dionne, New York Rangers
Anton Stastny, Quebec Nordiques
Mel Bridgman, Vancouver Canucks
Bengt-Åke Gustafsson, Washington Capitals
Rača (Bratislava)

| Rača |
| --- | --- |
 Vanhaa Racaa: viinitarhoja ja kirkko
 vaakuna

Valtio:   Slovakia
Alue:  Bratislava
Piiri:  Bratislava III
Pinta-ala:  
 – Kokonaispinta-ala:  23,66 km²
Väkiluku (2018):  22 088
Aikavyöhyke:  UTC+1
 – Kesäaika:  UTC+2
 
 www.raca.sk 
Infobox OKVirheellinen NIMI-arvo: 
Rača (saks. Ratzersdorf, unk. Récse) on  Slovakian pääkaupungin Bratislavan osa-alue, jossa eli vuonna 2005 noin 20 000 asukasta. Se sijaitsee perinteisellä viininviljelyalueella Pienten Karpaattien juurella niiden itäpuolella, Nove meston alueen pohjoispuolella ja  kuuluu Bratislava III -piiriin. Račassa on suuri rautatievarikko ja rahtiterminaali. Sen suurimpia nähtävyyksiä ovat goottilaistyylinen roomalaiskatolinen kirkko 1300-luvulta sekä evankelinen kirkko 1800-luvulta.
Aiheesta muualla

Kuvia tai muita tiedostoja aiheesta Rača (Bratislava) Wikimedia Commonsissa
Virallinen kotisivu
Redutti

Museona toimiva Ballestrasin redutti Palavas-les-Flotsissa Etelä-Ranskassa.
Redutti (ransk. redoute) on pieni linnake, linnoitus tai varustus, joka pystyy puolustautumaan ja ampumaan kaikkiin suuntiin. Se on tavallisimmin nelikulmainen, mutta voi olla myös viisi- tai kuusikulmainen. Reduteissa oli yleensä tykistö- ja jalkaväkiaseistus sekä erilaisia miehistön suojalaitteita. Redutti muodostui usein korkean mäen huippua kiertävästä kehävallista. Se voi olla suuremman linnoituksen tukivarustus tai itsenäinen tukikohta esimerkiksi jonkin liikenneväylän varrella.[lähde? ]
Suomessa sijaitsevia redutteja ovat muun muassa Ruotsulan redutti, Jaalan redutti, Redutti Kotka sekä Keltin redutti. Myös Liikkalan linnakkeeseen ja Kärnäkosken linnoitukseen kuuluu redutti.
Redytti (ransk. reduit) puolestaan on turvapaikka, joka alun perin oli varuskunnan viimeinen pakopaikka. Myöhemmin sellaisiksi ryhdyttiin kutsumaan myös  joko suljetun linnoituksen sisäpuolista varustusta tai linnoitettua ydintä.
Reductio ad absurdum

Reductio ad absurdum tarkoittaa filosofista argumenttia, joka vertauskuvien, analogioiden tai reduktion kautta etenee mielettömyyksiin (absurdum), joita ei enää voi hyväksyä. Reductio ad absurdumin päämääränä voi olla saattaa vastustajan (ehdoton) kanta naurunalaiseksi kärjistämällä hänen väitteitään johtamalla niistä seurauksia, joiden hyväksymistä ei voi ajatella tai jotka ovat loogisesti mahdottomia.
Kreikkalainen filosofi Zenon Elealainen (400 eaa.) tunnetaan menetelmän varhaisimpana kehittäjänä. Hänen lentävän nuolen paradoksinsa mukaan jousesta ammuttu nuoli ei ikinä saavuta maalitaulua, sillä tehdäkseen näin sen täytyy ensin saavuttaa matkan puoliväli, johon kuluu tietyn mittainen aika ja saavuttaakseen taas puolivälin puolivälin täytyy ajan siinäkin olla kulunut hieman ja niin edespäin. Täytyy siis olla, Zenon totesi, että liike on mahdotonta, koska kaikki matkat ja ajat voidaan aina jakaa puoliksi ja tästä seuraa, että minkä tahansa matkan taittamiseen tarvitaan ääretön aika. (Paradoksi on sittemmin ratkaistu, sillä - toisin kuin Zenon ajatteli - matemaattisen sarjan 1/2+1/4+1/8... summa ei ole ääretön, vaan yksi; jos kokonaisen puolikkaaseen lisää puolikkaan puolikkaan ja jatkaa puolikkaiden lisäämistä, niin päädytään takaisin kokonaiseen.)
Reductio ad absurdum on epäsuora todistus, jolla osoitetaan että n ei voi olla totta, sillä jos n olisi totta niin seuraisi jotain, mitä ei voida hyväksyä. Tällainen argumentti on väittelyssä pätevä ainoastaan silloin kun keskustelijat ovat yhtä mieltä siitä mitä ei voida hyväksyä. Immanuel Kant tuomitsi varkauden, koska jos kaikki varastelisivat niin järjestäytynyt yhteiskunta yksinkertaisesti romahtaisi, mutta varas saattaisi olla sitä mieltä, että järjestäytyneen yhteiskunnan romahtaminen on sitä vastoin tavoiteltavaa. Toinen puolustuskeino epäsuoraa todistusta vastaan on kyseenalaistaa johtopäätökset. Saattaa tietysti olla, että yhteiskunta jossain vaiheessa romahtaa, mutta sillä ei ole mitään tekemistä sen kanssa, että joku matkustaa junalla ostamatta lippua.